ВОЈКО Б. ЂУКИЋ

П

роф. др Војко Б. Ђукић, дописни члан АНУРС-а изван радног састава, ро­ђен је 2. јануара 1955. године у Гламочу. Ос­нов­ну шко­лу и гимназију завршио је у родном мјесту. На Ме­ди­цин­­ском фа­кул­тету у Београду дипломирао је 1979, за­вршио спе­ци­јализацију из оторино­ларин­го­логије и положио специјалистички испит 1986, маги­стри­рао 1985. одбраном тезе *Операцијска провера кли*­*нич*­*ких и ендо*­*скопских метода прегледа у про*­*цени ло*­*ка*­­*ли*­*за*­*ције и проширености малигних тумо*­*ра ла*­*ринкса* и 1995. одбранио докторску дисерта­цију *Ком*­*па*­*ра*­*тивна студија класичне и ласерске хи*­*рургије у ре*­*стау*­*рацији ларинксних функција код обостраних па*­­*рализа гласница*. Стручно се ус­а­­врш­авао у Лон­­дону, Паризу, Бриселу, Саут­хем­п­то­ну, Фила­дел­фији, Токију. Говори енгле­ски и рус­ки језик.

Од 1981. запослен је у Клиници за оторино­ларин­гологију и максило­фа­ци­јалну хирургију Клиничког цен­тра Србије, гдје и данас (2018) ради. Био је на­­чел­­ник одјељења, директор клинике 12 година и ди­рек­тор Клиничког цен­тра Србије осам година. На Ме­ди­цинском факултету у Београду биран је за аси­стен­та 1991, доцента 1995, ван­ред­ног професора 2000. и ре­довног 2005. године. На истом факултету, у ви­ше мандата, био је шеф Катедре за ото­ри­но­ларингологију са мак­силофацијалном хи­рур­гијом. Ментор је за област спе­­цијалистичких студија из ото­ри­но­ла­рингологије, те за девет ма­ги­­стар­ских и шест док­тор­­ских теза у овој об­ласти. Члан је Са­ве­та Уни­вер­зи­тета у Бео­граду. На Медицинском фа­култету у Бањој Луци био је професор и шеф Ка­те­дре за ото­ри­но­ла­­рин­­го­ло­гију 2005/2006. године.

Учесник је и организатор бројних домаћих и међународних скупова. Одр­жао је 34 предавања на међународним европским и свјетским кон­гре­сима. Организатор је међународних научних скупова у Београду, поводом Свјет­ског дана гласа, који се одржавају сваке године у априлу.

До 2018. објавио је 246 стручних и научних радова. Као аутор или ко­ау­тор, објавио је 16 књига, међу којима су: *Medicinski leksikon* (коаутор), Beo­grad 1999; *Otorinolaringologija sa maksilofacijalnom hirurgijom* (коаутор), Beo­grad 2004; *Оториноларингологија у Србији* (коау­тор), Београд 2006; *Про*­*фе­сио­­нал­ни глас*, Београд 2011; *Paralize glasnica*, Beo­grad 2013; *Karcinom larink*­*sa* (коаутор), Beograd 2017, за коју је добио На­граду града Београда за изу­зе­тан допринос у медицини.

Предсједавао је Удружењу оториноларинголога Србије и Црне Горе од 2002. до 2006. године. Члан је Српског лекарског друштва и Отори­но­ла­рин­го­­лош­ке секције СЛД од 1981. године, а био је и потпредсједник ове сек­ције 2000–2004. и предсједник 2008–2014. године. Члан је Француског удружења за ото­ри­но­ла­рин­гологију и Европског удружења ларинголога (ELS), Науч­ног са­вје­та ELS, Извршног комитета Европског удружења ото­ри­но­ла­рин­го­ло­га (EUFOS). Био је члан уредништва часописâ „Otorhinolaryngology – Head and Neck Sur­ge­ry”, „Acta chirurgica Iugoslavica” (Medline), „Војносанитетски пре­­­г­лед” (SCIE), „Acta Otorhinolaryngologica Serbica”.

За дописног члана Академије наука и умјетности Републике Српске, изван радног састава, изабран је 21. децембра 2012. године. Члан је Европске ака­­де­мије наука у Бечу.

Носилац је највишег признања Српске православне цркве – Ордена Све­тог Саве I реда.